1989. a. 24. märtsi ajalehes Sirp ja Vasar avaldas kunstiajaloolane Mirjam Peil salapärase pealkirjaga artikli *Habant sua fata…*

Sentents *Habent sua fata libelli* tähendab raamatuil on oma saatus. Ja oma saatus või muuseumikeeles biograafia on ka museaalidel.

Aga millest mu õpetaja Mirjam Peil kirjutas?

*On raamatuil oma saatus, on ka piltidel. Ühe maali – Maximilian Maksolly Päästekomiteed kujutava kompositsiooni – saatuses oli taas käänak: 15. Märtsil tuudi see päevavalgele Linnamuuseumi hoidlast, kust ta 48 aastat seisnud. Praeguste muuseumitöötajate eelaegadest oli seda seal hoitud, salapäraselt jõupaberisse paikitud, ilma inventarinumbrita ja arvele võtmata. Tulmeraamatust leiab vaid umbmäärase viite, et töö on 1941. aastal üle atnud (kelle poolt?) lausega “Tallinna linna kunstiteoseid”. Umbmäärasus ja salapära on ilmsesti pilti säilitada aidanudki.*

Mirjami jutule lisan omalt poolt, et toonane kunstikogu hoidja Mare Kask ütles mulle, et ka tema ei teadnud, mis selles pakis on. Inventuuridel lihtsalt olid kinnist pakki vaadanud. Tundub, et see oli vaid peavarahoidja saladus, kes arvestas, et kes ei tea, sellel on lihtsam.

Tookord, väljatoomise aegu olnud kohale kutsutud ka Aktuaalne Kaamera.